ลานนาคลอดออมหุ้นพนง.ปันผล80สต.
“ลานนา” แจกข่าวดีสองเด้ง คลอดโครงการออมหุ้นพนักงาน ปันผลระหว่างกาล 80 สตางค์
19 ต.ค. 2554

“ลานนา” แจกข่าวดีสองเด้ง คลอดโครงการออมหุ้นพนักงาน ปันผลระหว่างกาล 80 สตางค์
นายอนันต์ เล้าหเรณู กรรมการบริษัท ลานนารีซอร์สเซส (LANNA) เปิดเผยว่า คณะกรรมการบริษัทได้อนุมัติโครงการออมหุ้นเพื่อพนักงานบริษัท หรืออีจิป (EJIP) 
สำหรับโครงการ EJIP มีวัตถุประสงค์เพื่อให้เป็นโครงการสวัสดิการรูปแบบหนึ่งที่จัดทำขึ้นให้กับพนักงานรายเดือนทุกคนออมผ่านหุ้นบริษัทโดยสมัครใจ และแต่งตั้งบริษัทหลักทรัพย์ ซิกโก้ เข้าซื้อหุ้น LANNA ในตลาดหลักทรัพย์ภายในวันที่บริษัทกำหนด
นอกจากนี้ ยังเป็นการส่งเสริมให้พนักงานมีส่วนร่วมเป็นเจ้าของกิจการและคิดไปในแนวทางเดียวกับผู้ถือหุ้น สร้างแรงจูงใจในการปฏิบัติงานของพนักงานให้มีประสิทธิภาพ เป็นการผลักดันให้บริษัทเจริญเติบโตก้าวหน้าต่อไปอย่างมั่นคง
ด้านระยะเวลาของโครงการ จะเริ่มตั้งแต่วันที่ 1 ม.ค. 2555 ไปถึงวันที่ 31 ธ.ค. 2559 รวมระยะเวลา 5 ปี โดยบริษัทจะหักเงินเดือนทุกเดือนและให้สมทบ100%แต่ในช่วง 2 ปีแรกห้ามพนักงานที่เข้าโครงการขายหุ้น
นอกจากนี้ LANNA ยังจ่ายเงินปันผลระหว่างกาลปีนี้ให้กับผู้ถือหุ้น อัตราหุ้นละ 0.80 บาท คิดเป็นผลตอบแทน 3.46% ขึ้นเครื่องหมาย XD วันที่ 27 ต.ค.นี้ และจ่ายเงินปันผลวันที่ 16 พ.ย.